Caha di Orgel

Caha di Orgel of Cah'i Orgel, conoci tambe como caha di musica of tingilingi-box, ta un instrumento musical hibrido, cu ta posiciona meymey entre un piano di cilinder y un orgel. E cah'i orgel y su musica tipico ta forma parti importante di e folklor di Aruba. 

E prome pianonan di cilinder a worde fabrica na Alemania. E tabata un instrumento popular den henter Europa y conoci bou nomber di orgel di drey, orgel di caya of orgel di cilinder. Alrededor di 1880 ta importa na e Islanan ABC e prome cah'i orgelnan for di Italia y esakinan a bira masha popular.Hoetink, H., & Anink, G. B., Encyclopedie van de Nederlandse Antillen, 1969, Amsterdam El Porfiado ta e caha'i orgel mas bieu na Aruba.

E cah'i orgel ta consisti di un caha di palo cu cuerde den cual un cilinder cu clabonan ta drey. Como e cilinder ta carga solamente mita di e cantidad di notanan di un piano normal, e cah'i orgel no ta sirbi pa tur tipo di musica. Musica cu si por graba ta entre otro wals, mazurka, danza y tumba. Persona conoci den siglo 20 pa traha y claba e cilindernan di e cah'i orgel tabata e musiconan: Rufo Wever na Aruba y Edgar Palm na Corsou. Pa toca e cah'i orgel mester di un persona pa drey e palanca y un persona pa toca wiri. 

Na 1992 Fundacion Promuza, a saca un buki titula Manual di estudio di nos Caha di Orgel, skirbi pa Edgar Palm, cu e momento ey tabatin 87 aña. E manual ta contene material di estudio pa studiantenan di e curso pa traha i restorá cilinder di piano.Hommage aan de musicus-componist Edgar Palm, palmstichting.nl (2020)

Desde 2016 e caha di orgel ta registra den e inventario di Herencia Inmaterial di Hulanda.Advies voordrachten Unesco-verdrag immaterieel erfgoed, Raad voor Cultuur, 6 di december 2019

 Literatura 





Category:Instrumento musikal
Category:Aruba
Category:Kòrsou